text: Har du fået stjålet dine smykker - så kik her og hjælp politiet
  02 juni 2017 kl. 11.48
  Politiet søger ejere til fundne smykker, som stammer fra et eller flere indbrud i Esbjerg og Horsens-området.
  Sydøstjyllands Politi har fundet en række smykker, som formentlig stammer fra et eller flere indbrud. Nu efterlyses eventuelle ejere til smykkerne. Når ejerne er fundet, kan politiet komme nærmere en opklaring af, hvem der står bag de mulige indbrud.
  Smykkerne blev fundet på en naturlegeplads i Hedensted mandag den 29. maj, men det betyder ikke nødvendigvis, at de stammer fra indbrud i nærområdet. Indbruddene kan også være begået andre steder i landet.
  Syd- og Sønderjyllands Politi efterlyser ejeren af en række smykker, der er fundet i forbindelse med en ransagning hos en 29-årig mand i Esbjerg.
  Der er tale om guld- og sølvsmykker, øreringe samt armbånd og halskæder med forskelligt vedhæng.
  Smykkerne lå i en trææske med metallåg samt i en æske mærket ”Plaza”.
  